CELEX: 62015TN0493
Language: hr
Date: 2015-08-26 00:00:00
Title: Predmet T-493/15 P: Žalba koju je 26. kolovoza 2015. podnijela Europska komisija protiv presude Službeničkog suda od 18. lipnja 2015. u predmetu F-5/14, CX protiv Komisije

9.11.2015   
            
            
               HR
            
            
               Službeni list Europske unije
            
            
               C 371/26
            
         Žalba koju je 26. kolovoza 2015. podnijela Europska komisija protiv presude Službeničkog suda od 18. lipnja 2015. u predmetu F-5/14, CX protiv Komisije
   (Predmet T-493/15 P)
   (2015/C 371/29)
   Jezik postupka: francuski
   
      Stranke
   
   
      Žalitelj: Europska komisija (zastupnici: J. oCurrall i C. Ehrbar, agenti)
   
      Druga stranka u postupku: CX (Enghien, Belgija)
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               ukine presudu Službeničkog suda od 18. lipnja 2015. u predmetu F-5/14, CX/Komisija;
            
         
               —
            
            
               vrati predmet Službeničkom sudu kako bi odlučio o preostalim tužbenim razlozima;
            
         
               —
            
            
               naknadno odluči o troškovima.
            
         
      Žalbeni razlozi i glavni argumenti
   
   U prilog osnovanosti žalbe žalitelj ističe četiri žalbena razloga.
   
               1.
            
            
               Prvi žalbeni razlog koji se odnosi na liječnička mišljenja podnesena u okviru stegovnog postupka, a koji se temelji na pogreškama koje se tiču prava nastalih zbog povrede (i) pravila o teretu dokazivanja, (ii) Priloga IX. Pravilniku o osoblju za dužnosnike Europske unije (u daljnjem tekstu: Pravilnik), (iii) članka 59. Pravilnika i (iv) nadležnosti Službeničkog suda.
            
         
               2.
            
            
               Drugi žalbeni razlog koji se odnosi na pojam skupa podudarajućih indicija, a koji se temelji na povredi opsega obvezâ na području izvođenja dokaza i nedostacima u obrazloženju.
            
         
               3.
            
            
               Treći žalbeni razlog koji se temelji na pogrešci koja se tiče prava pri tumačenju načela brižnog postupanja, jer je Službenički sud presudivši da je Komisija – s obzirom na dokaze kojima je raspolagala prilikom donošenja sporne odluke – povrijedila svoju dužnost brižnog postupanja time što tužitelja u prvostupanjskom postupku nije po treći put pozvala, zato što su, kao prvo, činjenice koje se utvrđuju relativno stare, kao drugo, zato što je dužnosnik bio na bolovanju i zato što je, kao treće, njegov odvjetnik po drugi puta odbio poziv.
            
         
               4.
            
            
               Četvrti žalbeni razlog koji se temelji na pogrešci u obrazloženju u vezi s posljedicama povrede prava na saslušanje i materijalne netočnosti činjenica, jer je Službenički sud zaključak da bi saslušanje tužitelja u prvostupanjskom postupku moglo imati utjecaja na pobijanu odluku utemeljio na materijalno netočnim činjenicama.